Komission direktiivi 2000/63/EY, annettu 5 päivänä lokakuuta 2000, elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista annetun direktiivin 96/77/EY muuttamisesta (ETA:n kannalta merkityksellinen teksti.)



Virallinen lehti nro L 277 , 30/10/2000 s. 0001 - 0061



Komission direktiivi 2000/63/EY, annettu 5 päivänä lokakuuta 2000, elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista annetun direktiivin 96/77/EY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon ihmisravinnoksi tarkoitetuissa elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY(1), sellaisena kuin se on viimeksi muutettuna direktiivillä 94/34/EY(2), ja erityisesti sen 3 artiklan 3 kohdan a alakohdan, on kuullut elintarvikealan tiedekomiteaa asiasta, sekä katsoo seuraavaa: (1) On tarpeen vahvistaa puhtausvaatimukset niille elintarvikkeiden muille lisäaineille kuin väri- ja makeutusaineille, jotka on mainittu elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY(3), sellaisena kuin se on viimeksi muutettuna direktiivillä 98/72/EY(4). (2) Elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista 2 päivänä joulukuuta 1996 annetussa neuvoston direktiivissä 96/77/EY(5), sellaisena kuin se on muutettuna direktiivillä 98/86/EY(6), vahvistetaan puhtausvaatimukset joillekin elintarvikelisäaineille. Kyseistä direktiiviä olisi nyt täydennettävä lisäämällä siihen muiden direktiivissä 95/2/EY mainittujen elintarvikelisäaineiden puhtausvaatimukset. (3) Direktiivillä 96/77/EY vahvistetut butyylihydroksianisolin (BHA) puhtausvaatimukset on muutettava tekniikan kehityksen perusteella. Kyseinen direktiivi on siis mukautettava. (4) On otettava huomioon lisäaineiden spesifikaatiot ja niiden määrittämisessä käytettävät tekniikat, sellaisina kuin ne on vahvistettu Codex Alimentariuksessa ja sellaisina kuin FAO:n ja WHO:n yhteinen elintarvikelisäaineita käsittelevä asiantuntijakomitea (JECFA) on ne laatinut. (5) Elintarvikelisäaineille, jotka valmistetaan sellaisin menetelmin tai sellaisista lähtöaineista, jotka poikkeavat merkittävästi elintarvikealan tiedekomitean arviointiin sisältyvistä tai tässä direktiivissä mainituista menetelmistä tai lähtöaineista, olisi tehtävä elintarvikealan tiedekomitean täydellinen arviointi, jossa painotetaan erityisesti puhtausvaatimuksia. (6) Tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 96/77/ETY seuraavasti: 1. Korvataan liitteessä oleva ainetta "E 320 - butyylihydroksianisoli (BHA)" koskeva teksti tämän direktiivin liitteellä I. 2. Lisätään liitteeseen tämän direktiivin liitteessä II oleva teksti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31. maaliskuuta 2001. Niiden on ilmoitettava tästä komissiolle viipymättä. 2. Näissä jäsenvaltioiden antamissa säännöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3. Tuotteita, jotka on saatettu markkinoille tai joihin on tehty merkinnät ennen 31. maaliskuuta 2001 ja jotka eivät ole tämän direktiivin mukaisia, saa kuitenkin pitää kaupan, kunnes varastot loppuvat. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 5 päivänä lokakuuta 2000. Komission puolesta David Byrne Komission jäsen (1) EYVL L 40, 11.2.1989, s. 27. (2) EYVL L 237, 10.9.1994, s. 1. (3) EYVL L 61, 18.3.1995, s. 1. (4) EYVL L 295, 4.11.1998, s. 18. (5) EYVL L 339, 30.12.1996, s. 1. (6) EYVL L 334, 9.12.1998, s. 1. LIITE I ">TAULUKON PAIKKA>" LIITE II ">TAULUKON PAIKKA>"